KOMMISSIONEN FOR DE EUROPÆISKE FÆLLESSKABER 
Bruxelles, den 17.06.1996 
KOM(96)273 endelig udg. 
MEDDELELSE FRA KOMMISSIONEN 
om slutevaluering af gennemføreben af fællesskabsprogrammet om 
etablering af et indre marked for informationstjenester (1991-1995) 
IMPACT 2 

MEDDELELSE FRA KOMMISSIONEN 
om slutevaluering af gennemførelsen af fællesskabsprogrammet om 
etablering af et indre marked for informationstjenester (1991-1995) 
IMPACT 2 
Resumé: 
Slutevaluermgsrapporten om gennemførelsen af IMPACT 2-programmet er udarbejdet af 
et udvalg bestående af fem eksterne eksperter, der konkluderer, at Kommissionen har 
forvaltet programmet godt, og at programmet har været pengene værd, når man ser på de 
opnåede resultater. Programmet har demonstreret multiplikatoreffekten, hvor de anvendte 
penge har haft en væsentlig større effekt end værdien af de investerede offentlige midler. 
Med programmet er det lykkedes at bedre forståelsen for informationsmarkedet, at 
udvikle en reel dialog med de førende markedsaktører, at gøre fremskridt på det retlige 
område, at stimulere anvendelsen af nye medier i hele EU og at tilskynde virksomheder til 
partnerskaber om fællesprojekter med henblik på udviklingen af nye 
multimedieinformationsprodukter. Programmets initiativer har tiltrukket et stort antal 
partnere og har især haft succes med at inddrage en lang række SMVere. Ifølge 
evalueringsudvalget er hovedbudskabet fra markedet, at uden fællesskabsfinansiering vil 
risikoen ved pan-europæiske venture-projekter være for høj. 
Udvalget har også udarbejdet en række anbefalinger med henblik på at forbedre og udvide 
det kommende INFO2000-programs initiativer til stimulering af informationsmarkedet, at 
forstærke dialogen med markedsaktørerne og at forøge de finansielle midler væsentligt. 
Kommissionen er i det store og hele enig i evalueringsudvalgets konklusioner og vil 
forestå en opfølgning af udvalgets anbefalinger i den udstrækning de finansielle midler 
muliggør det. Det skal bemærkes, at nogle af disse anbefalinger falder uden for 
INFO2000,s område, men er allerede blevet taget op af andre EU-programmer vedrørende 
informationssamfundsudviklingen. 
«e 
Indledning 
1. Fællesskabsprogrammet "Etablering af et indre marked for informationstjenester" 
(almindelig kendt som og herefter benævnt "IMPACT 2-programmet) blev sat i 
gang på grundlag af Rådets afgørelse af 12. december 1991 ( 91/691/EØF) med en 
varighed på fire år (1991-1995). Et samlet budget på 64 mio. ECU blev skønnet 
nødvendigt til programmets gennemførelse. Programmet fastsatte fem mål, der 
skulle nås ved iværksættelse af aktioner inden for rammerne af fire aktionslinjer. 
Disse aktionslinjer vedrørte udbuds- og efterspørgselsaspekter ved markedet for 
informationstjenester, og komplementerede hinanden gennem iværksættelse af 
horisontale og vertikale aktioner med det formål at opnå en synergieffekt på tværs 
af programmet. Programmet henvendte sig især til små og mellemstore 
virksomheder og tog sigte på at fremme udviklingen i mindre gunstigt stillede 
regioner i Den Europæiske Union. 
2. Det fastslås i artikel 6 i Rådets afgørelse, at midtvejs i og ved afslutningen af 
programmet forelægger Kommissionen efter behandling i det i artikel 4 nævnte 
udvalg Europa-Parlamentet og Rådet en evalueringsrapport, udarbejdet af 
uafhængige eksperter, om de resultater, der er opnået under gennemførelsen af de i 
artikel 2 nævnte aktioner, og Kommissionen kan på baggrund af de opnåede 
resultater foreslå justeringer i programmets forløb. 
3. Den endelige evaluering blev foretaget af et af Kommissionen nedsat panel, der 
bestod af højtstående uafhængige eksperter, kaldet IMPACT 2-
slutevalueringsudvalget. Panelet foretog, under B. Blundens formandsskab, 
evalueringen mellem juli 1995 og november 1995. 
4. Hovedmålene med evalueringen var 
at vurdere, om målsætningerne for IMPACT 2-programmet var blevet 
opfyldt, 
at analysere, om det er lykkedes Kommissionen at udfylde sin rolle som 
katalysator og stimulator for markedsudviklingen, 
at identificere behovene for og rækkevidden af yderligere aktioner fra 
Kommisionens side med henblik på stimulering af markedsudviklingen 
inden for rammerne af det europæiske informationssamfund. 
5. Slutevalueringsudvalget har i sin evaluering gennemført en række aktiviteter, 
herunder dokumentationsundersøgelser, interview med EU-embedsmænd og 
markedsaktører. Udvalget har endvidere gennemført en række paneldiskussioner. 
6. I henhold til artikel 4 og 6 i Rådets beslutning blev IMPACT-programudvalget 
(IPC) rådspurgt om valget af medlemmer til evalueringspanelet på mødet i juni 
1995 og diskuterede indholdet af og konklusionerne i slutevaluermgsrapporten på 
mødet i december 1995, hvor udvalget bekræftede dets generelle positive holdning 
til gennemførelsen af IMPACT 2-programmet og udtrykte tilfredshed med 
rapporten. 
Kommissionens indledende bemærkninger 
7. Den Europæiske Union har i løbet af de sidste to år mødt nye udfordringer, der 
tager udgangspunkt i udviklingen inden for informationssamfundet. Denne 
udvikling fører til global omstrukturering af informations- og 
kommunikationsindustrien og vil blive nøglen til økonomisk vækst, 
konkurrenceevne og beskæftigelse i det næste årti. Man har erkendt EU's vigtige 
rolle på dette område og dette kommer til udtryk i en række initiativer, deriblandt 
Kommissionens hvidbog om vækst, konkurrenceevne og beskæftigelse, 
Bangemann-rapporten "Europa og det globale informationssamfund", 
Kommissionens handlingsplan "Europa på vej mod informationssamfundet" og 
G7-konferencen i Bruxelles om informationssamfundet. 
8. Multimedieindustrien anses for at spille en hovedrolle i udviklingen henimod et 
informationssamfund, og informationsindholdsindustriens voksende betydning 
anses mere og mere for at være den mest markante del af multimedieindustrien, 
pga. dens økonomiske potentiale hvad angår omsætning, handelsbalance og 
beskæftigelse. Store ikke-europæiske aktører inden for IKT-industrien er også 
blevet opmærksomme på dette potentiale, og de går i stadig stigende grad ind i 
indholdsindustrien og truer således Europas hidtil meget stærke position inden for 
den papirbaserede publikationsvirksomhed. 
9. Mange faktorer vanskeliggør udnyttelsen af Europas ressourcer af 
informationsindhold. Den europæiske multimedieforlagsindustri består af mange 
små og mange nye aktører, der hovedsageligt er nationalt eller regionalt 
orienterede og opererer i et europæisk markedsmiljø, der er opsplittet pga. 
sproglige og kulturelle forskelle. Som et resultat heraf halter Europas 
multimediemarked 3-5 år bag efter USA's. Dette sammenholdt med de høje 
telkommunikationsomkostninger og problemerne med at udnytte den offentlige, 
sektors informationsressourcer og med at handle med multimedierettigheder stiller 
den europæiske informationsindholdsindustri meget ugunstigt. 
10. EU's IMPACT 2-program til stimulering af udviklingen på informationsmarkedet 
har, siden det blev iværksat, fra at have en begrænset betydning udviklet sig til at 
være centrum for økonomiske interesser. Selv om IMPACT 2-programmet var 
udtænkt i forventning om denne udvikling, har det været nødvendigt til stadighed 
at tilpasse det til et samfund i hurtig forandring. Slutevalueringen af IMPACT 2 
- bekræfter, at Kommissionen har været i stand til at tilpasse sig denne situation, i 
det omfang budgetmæssige nedskæringer har gjort det muligt. 
11. IMPACT 2-programmets forskellige initiativer er under gennemførelsen af 
programmet blevet alvorligt berørt af budgetnedskæringer. Ud af det budget på 64 
mio. ECU, der ifølge Rådets afgørelse blev skønnet nødvendigt, er kun 52 mio. 
ECU blevet bevilget. 
12. IMPACT 2-programmet er blevet gennemført i en atmosfære af 
verdensomspændende og højdynamisk udvikling af informationsindustrien. Dette 
fører til en omstrukturering af verdensøkonomien med 
multimedieindholdsindustrien som et nøgleelement i udviklingen af 
informationssamfundet. 
Slutevalueringsudvalgets generelle konklusioner og Kommissionens 
kommentarer. 
13. Udvalget konkluderer, at IMPACT 2-programmet som helhed har nået sine mål og 
på effektiv måde anvendt de bevilgede midler. Programmet har været pengene 
værd, når man ser på de opnåede resultater, og det har desuden bevirket en 
multiplikatoreffekt, hvor penge anvendt af Europa-Kommissionen har haft en 
væsentlig større effekt end værdien af de investerede offentlige midler. 
Programmet har bidraget til den Europæiske Unions infrastruktur ved udviklingen 
af et informationsmarked, der fører henimod et informationssamfund. 
14 Slutevalueringsrapporten konkluderer, at midtvejsevalueringens anbefalinger med 
held er blevet gennemført i de sidste to år af IMPACT 2-programmet, og at der 
under gennemførelsen af programmet på passende vis er blevet taget højde for de 
dramatiske ændringer på informationsmarkedet, som har fundet sted siden starten 
af IMPACT 2-programmet. Programmets initiativer har tiltrukket et stort antal 
partnere og har især haft succes med at inddrage en række små og mellemstore 
virksomheder. 
15 De strategiske ændringer, der finder sted på informationsmarkedet gennem den 
udbredte brug af elektroniske transaktioner og udviklingen inden for 
multiemediepublikation og teknologisk konvergens, bevirker at Kommissionens 
arbejde er afgørende for, om EU-informationssamfundet bliver en succes. 
Evalueringsudvalget mener, at tabet af ressourcer pga. budgetnedskæringer anses 
for en strategisk fejltagelse, navnlig fordi risikoen ved fortsat deltagelse i 
paneuropæiske venture-projekter ville være for høj for små og mellemstore 
virksomheder uden vedvarende EU-finansiering. Dette er en klar besked fra 
markedsdeltagerne. 
16. Kommissionens kommentar: 
Kommissionen er i princippet enig i evalueringsudvalgets vurdering. 
Multiplikatoreffekten, der blev fremhævet i rapporten, vil fortsætte efter 
programmets afslutning og vil udgøre et solidt grundlag for INFO2000. 
Budgetnedskæringerne har givet problemer, især for partnere i SMV-projekter, 
for hvem EU-finansiering er vigtig for at sikre kontinuiteten af og succesen med 
de paneuropæiske ventureprojekter. Disse nedskæringer har også begrænset 
udnyttelsen af mulighederne for paneuropæisk udvikling, som bliver stadig 
vigtigere på verdensmarkedet. Udvalgets anbefalinger med hensyn til aktioner, 
der skal gennemføres under det kommende INFO2000-program, bliver hilst 
velkommen af Kommissionen. Disse anbefalinger vil blive indarbejdet, forudsat 
at det budget, der er blevet bevilget til dette nye program, ikke afviger for meget 
fra Kommissionens forslag (KOM(95) 149 endelig udgave). 
Slutevalueringsudvalgets specifikke konklusioner og Kommissionens 
kommentarer 
17. Den endelige evalueringsrapport indeholder mange gode anbefalinger, som 
fortjener at blive fulgt op og undersøgt nærmere. I de følgende afsnit gennemgås 
de vigtigste konklusioner. 
18. Aktionslinje 1 tager sigte på at forbedre kendskabet til informationsmarkedet 
ved hjælp af Det Europæiske Informationsmarkedstilsyns (IMO) aktiviteter. 
Aktiviteterne omfatter publikation af arbejdsdokumenter, hvor specifikke 
markedssegmenter analyseres, en række strategiske studier, hvor specifikke emner 
behandles, dannelsen af et netværk af institutter for informationspolitik og 
publikation af en bredt anerkendt årlig rapport om de vigtigste begivenheder og 
udviklinger på informationsmarkedet. Resultaterne af dette arbejde er blevet 
udsendt i trykt og elektronisk form, bl.a. via Internets World Wide Web (WWW). 
19. Slutevalueringsudvalget konkluderer, at et forbedret kendskab til markedet kræver 
en større opmærksomhed over for udviklingen på markedet. I den henseende anses 
IMO's arbejde for at være godt, men ikke tilstrækkeligt til at dække markedets 
behov. Budgetnedskæringerne har gjort det vanskeligt at forbedre kendskabet til 
markedet på et tidspunkt, hvor udviklingen i informationssamfundet kræver en 
stimulering af brugermarkedet. Derfor bør der ske en udvidelse af IMO's 
arbejdsfelt, der skal tages op til en fornyet vurdering, således at det kommer til at 
afspejle et EU- informationsmarked i hastig forandring. 
20. Slutevalueringsudvalget har noteret sig, at de tre strategiske studier, som IMO 
har offentliggjort, har haft stor gennemslagskraft på markedet, og at de er 
gode eksempler på, at Kommissionen til fulde forstår sin rolle, når det gælder om 
at formulere informationsindholdsindustriens, mediernes og brugersamfundets 
synspunkter. Man konkluderer, at disse studier har betydet et vendepunkt i 
forholdet mellem Kommissionen og de førende aktører i EU's 
informationsindustri, og det kan stærkt anbefales, at dette forbedrede forhold 
udbygges. 
21. Kommissionens kommentar: 
Kommissionen er fuldt ud klar over det fortsatte behov for at øge 
gennemsigtigheden på markedet og for at formulere 
informationsindholdsmarkedets synspunkter og behov. Sker dette ikke, kan 
Kommissionen ikke bidrage til udviklingen af en politik, der skal understøtte 
fremtidens informationssamfund i EU. Derfor er Kommissionen fuldt ud 
indforstået med at gennemføre de anbefalinger, der er udarbejdet i forbindelse 
med det nye INFO2000-program, men om det i enhver henseende 
vil lykkes for Kommissionen afhænger i høj grad af de tilgængelige ressourcer. 
22. Aktionslinje 2 tager sigte på at fjerne de retlige og administrative hindringer på 
informationsmarkedet. Forskellige initiativer har bidraget til udvikling af EUs 
lovgivning inden for områderne beskyttelse af personoplysninger og retlig 
beskyttelse af databaser. Initiativerne har også taget sigte på at finde en hurtig 
løsningsmodel for de retlige hindringer, der gør sig gældende på 
informationsmarkedet som f.eks. intellektuel ejendomsret i den digitale 
tidsalder, beskyttelse af informationer og den juridiske betydning af 
konvergens mellem teknologi og medier. Der er blevet iværksat en række 
aktioner, der har til formål at forberede særlige initiativer under INFO2000-
programmet, herunder adgang til og udnyttelse af den offentlige sektors 
informationsressourcer samt på området for ophavsrettigheder. Disse 
aktioner er blevet støttet af Den Juridiske Rådgivende Gruppe, der består af 
eksperter på højt plan, politiske beslutningstagere og repræsentanter for 
informationsindustrien. Den Juridiske Rådgivende Gruppes arbejde er bredt 
anerkendt, og halvårlige møder i medlemsstaterne har gjort gruppens aktiviteter 
mere synlige. 
23. Evalueringseksperterne er tilfredse med de iværksatte aktiviteter, men de 
opfordrer til yderligere at styrke og udvide sådanne aktiviteter, fordi EU-aktioner, 
der har til formål at fjerne de retlige hindringer er vigtige i betragtning af de 
strategiske ændringer på informationsmarkedet. Den Juridiske Rådgivende 
Gruppes arbejdsområde skal yderligere udvides, således at den kan beskæftige sig 
med de retlige og lovgivningsmæssige forhold, som berører 
informationsindholdsindustrien, medierne og brugerne. For på fornuftig vis at 
kunne dække dette arbejdsområde bør Den Juridiske Rådgivende Gruppe fortsat 
omstruktureres således, at den private sektor bliver bedre repræsenteret, og 
gruppen bør også knytte en bedre kontakt til andre rådgivende organer inden for 
industrien, som er interesserede i retlige og lovgivningsmæssige forhold. 
24. Kommissionens kommentar: 
Kommissionen er enig i, at et forbedret samarbejde med andre industrielle 
organer er nødvendigt for at sikre en bedre dækning af de retlige og 
lovgivningsmæssige behov, som erhvervslivet og forbrugerne har. Det er 
hensigten nærmere at undersøge, hvordan man bedst forbedrer sådan et 
samarbejde under INFO2000-programmet. Dette bør gores til en del af en mere 
omfattende Kommissionsstrategi, som er omhandlet inden for rammerne af 
Kommissionens handlingsplan "Europa på vej mod informationssamfundet", 
der indeholder en række initiativer med henblik på at fastlægge en passende 
lovgivningsmæssig ramme. 
25. De aktiviteter, der skal fremme anvendelsen af standarder og normer for 
informationskodning under aktionslinje 3.1, tager sigte på at øge 
opmærksomheden omkring og forståelsen af informationsstandarder blandt 
markedsaktørerne og på at vise fordelen ved anvendelsen af disse standarder. 
Offentliggørelsen af et nyhedsbrev, "Oli Spectrum", med retningslinjer for 
anvendelse af standarder og af en udførlig liste med informationsstandarder har på 
effektiv måde bidraget til dette. Som et supplement til disse aktioner har 
Kommissionen også taget initiativ til at udvikle specifikationer for kvalitetssikring 
af informationsprodukter og -tjenester. Listen med informationsstandarder, der 
jævnligt opdateres, er et enestående værktøj, der bliver brugt af virksomheder og 
standardiseringsorganer såvel i hele EU som udenfor. 
26. I slutevalueringsrapporten betragtes det arbejde, der skal fremme anvendelsen af 
standarder, som vigtigt og som en enestående aktivitet for EU, fordi anvendelsen 
af standarder og normer vil spille en vigtig rolle, hvis det europæiske 
enhedsmarked skal gennemgå en udvikling, så det kommer til at overtage en 
betragtelig del af verdensmarkedet. Selv om det arbejde, der er udført under 
IMPACT 2, har været pengene værd, har de bevilgede budgetmidler været for 
beskedne. Arbejdet med standarder og normer skal være omfattende for at kunne 
definere de behov, som informationsindholdsejerne og informationsbrugerne har 
på tværs af beslægtede teknologier. Det er derfor højst tilrådeligt at udvide denne 
aktivitet for at fremme dækningen og markedsrepræsentationen. 
27. Kommissionens kommentar: 
Selv om Kommissionen i pricippet er enig i dette synspunkt, skal det dog 
bemærkes, at både rækkevidden af IMPACT 2-programmet og INFO2000-
programmet er for lille til at kunne give dette initiativ gennemslagskraft. I stedet 
for bliver disse standardiseringsaktiviteter nu koordineret med Kommissionens 
politik på området af standardisering, og resultatet af dette koordineringsarbejde 
bliver en integreret del af en større helhed 
28. Aktionslinje 3.2 om forbedring af brugervenlighed og øgning af viden om 
brug var rettet mod brugere af elektroniske informationstjenester og bestod af tre 
initiativer, der understøtter hinanden: drift af Kommissionens flersprogede 
værtsorganisation (ECHO) sammen med World Wide Web (WWW) serveren 
I'M EUROPE som et centralt værktøj for uddannelse, rådgivning, oplysning samt 
et virtuelt møde- og diskussionsforum; netværket af nationale 
oplysningspartnere (NAP'ere), som i medlemsstaterne er i tæt kontakt med de 
regionale/nationale brugersamfund, især SMV'erne, og som iværksætter et stadigt 
voksende antal oplysnings- og undervisningsaktiviteter; samt uddannelse af 
informationsformidlere, SMV-ledere og studenter fra de mindre gunstigt stillede 
regioner. Sidstnævnte aktioner blev senere intensiveret gennem samarbejde med 
EU's COMETT-, SOCRATES- og LEONARDO-programmer. Siden 
midtvejsevalueringen af IMPACT er antallet af ECHO-brugere vokset fra 16.000 
til 33.000, og antallet af tilslutningstimer er blevet fordoblet fra 5000 til 10.000 pr. 
måned. Den hastigt voksende interesse for I'M-EUROPE WWW- serveren ses af, 
at anmodningerne om adgang til dokumenter i november 1995 var på mere end 
178.000, det er fem gange så meget som i samme periode i 1994. NAP-netværkets 
aktivitetsniveau kan læses ud af de mere end 2000 oplysningsaktiviteter i perioden 
1993-1995, hvoraf de 1000 fandt sted i 1995. 
29. Slutevalueringsudvalget erkender, at ECHO er prototypen på en databaseret 
værtstjeneste og indtager en unik position på det europæiske 
informationsmarked. ECHO'S I'M EUROPE WWW-server har siden oprettelsen 
i september 1994 indtaget en fremtrædende position i "cyberspace". Udvalget 
anbefaler, at denne vellykkede aktivitet fortsætter og udvikles yderligere. 
Evalueringseksperterne har specielt interesseret sig for de nationale 
oplysningspartnernes aktiviteter, fordi de anser oplysning og udbredelse for at 
være vitale elementer i alle EU-aktiviteter. De konkluderer, at idéen med et 
distribueret system er fornuftig, men de noterede sig udprægede forskelle i 
kvaliteten af de nationale oplysningspartneres arbejde, og at deres operationelle 
koncept ikke til fulde afspejler udviklingen på markedet. Man anbefaler derfor at 
revidere sammensætningen af netværket samt dets arbejdsområde og arbejdsmåde. 
En ny indkaldelse af bud skal fastsætte de specifikationer, der skal føre til en 
nyvurdering og sætte kriterier for, hvordan de nationale oplysningspartneres 
aktiviteter skal bedømmes. Med hensyn til uddannelsesaktiviteterne anbefaler 
udvalget, at disse føres videre under INFO2000-programmet. 
30. Kommissionens kommentar: 
Kommissionen har truffet foranstaltninger til fortsættelse af de vellykkede 
aktiviteter, der blev anbefalet af udvalget, under INFO2000-programmet. De 
meget detaljerede kommentarer og forslag, der blev udarbejdet i forbindelse med 
forbedringen af de nationale oplysningspartneres operationer, anses for at være 
fornuftige og nyttige, og Kommissionen vil tage hensyn til disse kommentarer og 
forslag, når netværket af nationale partnere og dets aktiviteter snart skal 
omlægges. 
31. Ved hjælp af strategiske initiativer på informationsområdet (aktionslinje 4) 
til fremme af udbuddet af avancerede elektroniske informationsprodukter og 
informationstjenester, blev der ydet støtte til pilotprojekter inden for interaktiv 
multimedieinformation (IMM), geografiske informationssystemer (GIS) og 
informationstjenester for erhvervslivet (BIS). Man modtog i alt 610 forslag 
som svar på tre indkaldelser af forslag offentliggjort i 1992, 1993 og 1994. Ud af 
de første to indkaldelser (507 forslag) støttede man 84 projekter i definitionsfasen, 
og heraf kunne 30 projekter overgå til iværksættelsesfasen. Ud af den tredje 
indkaldelse (103 forslag), blev der givet støtte til 17 hele projekter, idet tiden og 
budgettet ikke tillod at iværksætte to faser i 1995. Det samlede budget for disse 
projekter var på 24,5 mio. ECU. Antallet af projekter, der modtog støtte, faldt fra 
59 i den første indkaldelse til 17 i den tredje, hvilket skyldtes de stadige 
budgetnedskæringer. Man havde sat sig som mål at fremme især SM Vernes 
aktiviteter. Dette mål er blevet nået, for såvidt som 65% af de 590 deltagende 
organistioner i pilotprojekterne var SMVere. Man har ligeledes opnået, at 
mange organisationer fra de mindre gunstigt stillede regioner har deltaget i 
projekterne, idet 246 organisationer fra disse regioner har deltaget i 
pilotprojekterne, dvs. 38%. 
32. Evalueringsudvalget konkluderer, at Kommissionen med disse strategiske 
initiativer med held har taget fat på på to forskellige aspekter. For det første 
at opstille eksempler og reducere risikoen ved at foretage eksperimenter som en 
del af læreprocessen. Som et resultat heraf har mange projekter givet 
forretningsmæssigt sunde resultater, nogle projekter synes endda at have 
overgået forventningerne. For det andet at udvikle produkter, der kan gå ind på 
markedet og opbygge en infrastruktur på et nyt område, hvor synlighed er et 
vigtigt aspekt. Disse initiativer har bidraget til denne synlighed ved at præsentere 
produkter af en høj kvalitet ved vigtige arrangementer som f.eks. IDT Paris, On­
line London, bogmessen i Frankfurt og MELIA i Cannes. Evalueringseksperterne 
er især imponerede over det vellykkede arbejde, der er udført på GIS-området. På 
grund af den interesse der blev skabt omkring pilotprojekterne, er dette område 
blevet et af dem, man vil videreudvikle, og som skal tjene som forbillede for det 
fortsatte arbejde på andre felter under INFO2000-programmet. Det bekræftes 
også, at den kritik, der blev fremført på tidspunktet for midtvejsevalueringen, er 
forstummet. På grundlag af interview med projektdeltagere har 
evalueringsudvalget kunnet udlede hovedbudskabet fra markedet, nemlig at 
uden fortsat finansiering af IMPACT 2 under INFO2000-programmet vil der 
være så stor en risiko ved paneuropæiske ventureprojekter, at de ikke vil 
kunne fortsætte. Som en konsekvens heraf anbefaler udvalget at styrke de 
førnævnte initiativer under INFO2000-programmet og stiller en række konkrete 
forslag til yderligere forbedringer. 
33. Kommissionens kommentar: 
Kommissionen er klar over, at der er mange muligheder for at udvikle vellykkede 
europæiske multimedieprodukter og -tjenester, og at mulighederne vil blive større 
i løbet af de kommende år efterhånden som informationssamfundet udvikler sig. 
Det siger sig selv, at den private sektor hovedsageligt er ansvarlig for at udnytte 
sådanne muligheder. Det siger dog også sig selv, at den offentlige sektor spiller 
en rolle ved at skabe gunstige betingelser og stimulere investeringerne og således 
reducere de private aktørers finansielle risiko. Disse offentlige forpligtelser bør 
opfyldes under hensyntagen til nærhedsprincippet på nationalt og europæisk 
plan. Det er Kommissionens opgave at tage disse emner op i en paneuropæisk 
sammenhæng og den har truffet passende foranstaltninger i den retning under 
INFO2000-programmet. Ved iværksættelsen af yderligere initiativer vil 
Kommissionen tage de mange værdifulde forslag nævnt i evalueringsrapporten i 
betragtning. I sidste ende kan det faktum, at EU har stillet utilstrækkelige 
finansielle midler til rådighed for dette program blive den største hindring for 
fuld udnyttelse af disse enestående muligheder til gavn for Europas stilling på 
verdensmarkedet 
Forslag til fremtidig udvikling 
34. Slutevalueringsudvalget har udført sit arbejde i lyset af udviklingen inden for 
informationssamfundet, og i udvalgets anbefalinger er der taget hensyn til 
Kommissionens forslag vedrorende INFO2000-programmet. I erkendelse af 
IMPACT 2-programmets succes og informationsmarkedets voksende betydning 
for EU's politik som helhed anbefaler udvalget at forstærke Kommissionens 
informationsindholdsinitiativer ved at bygge videre på de resultater, der er 
10 
opnået i forbindelse med IMPACT 2, og endvidere anbefaler det at overveje en 
forøgelse af budgettet for INFO2000. Rapporten indeholder mange fortræffelige 
og detaljerede forslag til en sådan styrkelse af initiativerne og til yderligere 
forbedringer. 
35. Kommissionens kommentar: 
Udvalgets betragtninger ligger fuldt på linje med Kommissionens synspunkter, 
som er kommet til udtryk i forslaget til INFO2000-programmet. Derfor vil 
udvalgets forslag i det omfang, det er muligt, blive taget i betragtning ved 
iværksættelsen aflNFO2000. 
11 
BILAG 1 
Resumé af slutevalueringen af IMPACT 2 
Sammensætningen af slutevalueringsudvalget for IMPACT 2 
Brian BLUNDEN, chief Executive, IEPRC, Det Forenede Kongerige - formand, 
Rolf KAT, Business Development and Analysis, VNU, Nederlandene, 
René MAYER, Président de section honoraire, Conseil Général des Ponts et Chaussées, 
Frankrig, 
Franz G. MÔSL, Unternehmensberatung, Tyskland, 
José CAMPOS RODRIGUES, Director, Challenge, Portugal, 
Mogens RASMUSSEN, Managing Director, Sarbaek A/S, Danmark - sekretær 
Evalueringsrapportens fulde ordlyd kan fas på engelsk ved henvendelse til: 
EUROPA KOMMISSIONEN 
DG XIII/E 
L-2920 LUXEMBOURG 
Fax:+352 4301 33190 
iL 
Resumé: Slutevalueringsudvalget for IMPACT 2-programmet: 
Slutevalueringsudvalget konkluderer, at IMPACT 2-programmet som helhed har nået sine 
mål og på effektiv måde har anvendt de af Rådet bevilgede midler. Gennemførelsen af 
programmet er blevet effektivt forvaltet af GD XIII/E. De resultater, der er opnået, viser, 
at pengene er godt anvendt. Programmet har været et eksempel på 
multiplikatormekanismen, dvs. at de penge, Europa-Kommissionen har anvendt, har haft 
en væsentlig større virkning end værdien af de investerede offentlige midler. Denne 
multiplikatoreffekt vil fortsat kunne mærkes efter afslutningen af programmet, og den vil 
udgøre et solidt grundlag for Info2000. 
IMPACT 2-programmet har medvirket til udviklingen af Den Europæiske Unions 
infrastruktur ved etablering af et informationsmarked, som har ført til 
informationssamfundet. IMPACT 2-resultaterne viser sig navnlig ved: 
Forbedring af erhvervslivets og regeringernes kendskab til informationsmarkedet 
gennem det arbejde, der udføres af Informationsmarkedstilsynet (IMO) 
Effektiv dialog med de ledende aktører i informationsindustrien ved hjælp af de 
strategiske undersøgelser, der er iværksat af GD XIII/E 
Fremskridt hvad angår retlige og lovgivningsmæssige spørgsmål ved hjælp af det 
arbejde, der er gjort af Den Juridiske Rådgivende Gruppe (LAB) 
Fjernelse af en række teknologiske hindringer for informationsoverførsel og 
elektronisk handel ved hjælp af arbejdet med normer og standarder 
Øget brug af information i industri- og handelssektoren gennem det arbejde, der 
gøres af Europa-Kommissionens Værtsorganisation (ECHO) 
Fremme af brugen af nye medier i hele Den Europæiske Union ved hjælp af f.eks. 
WWW-serveren I'M-EUROPE på Internet 
Øget påskønnelse i erhvervslivet af fordelene ved samarbejdet i Den Europæiske 
Union gennem det arbejde, der er gjort af netværket af nationale 
oplysningspartnere (NAP) 
En stærk multiplikatoreffekt gennem COMETT-programmet ved hjælp af 
igangsætter-foranstaltninger inden for området af uddannelse i ugunstigt stillede 
regioner 
Mulighed for at fremme dannelsen af partnerskab mellem virksomheder - navnlig 
SMV'er - gennem indkaldelse af forslag og finansiel støtte til samarbejdsprojekter, 
f.eks. under IMM (International Monetary Market) og GIS (geografisk 
informationssystem) programmerne 
Som et resultat af den brede interesse for GIS er der en meddelelse til Rådet og 
Europa-Parlamentet undervejs 
Påvisning på EU-plan af fordelene for erhvervslivet ved at bruge informationer 
gennem systemet for informationstjenester for erhvervslivet (BIS) 
Udvikling af det samlede europæiske marked ved hjælp af internationale 
samarbejdsprogrammer som f.eks. Copernicus-projekterne. 
<} 
Slutevalueringsudvalget mener, at IMPACT 2-programmets succes vil bevirke, at 
medlemsstaterne, Rådet og Europa-Parlamentet vil gå ind for støtte til Info2000-
programmet, og at man vil overveje at øge de bevillinger, der er afsat til Info2000-
programmet. 
Grunden til at slutevalueringsudvalget går ind for at øge budgettet for Info2000 er, at det 
er en logisk følge af den holdning, der er givet udtryk for i Kommissionens seneste 
hvidbøger og i Bangemann-rapporten om at stimulere væksten i informationssamfundet. 
EU er nødt til at skabe job og forbedre konkurrencedygtigheden på verdensmarkedet. 
Informationsmarkedet er en væsentlig drivkraft for at nå disse to målsætninger. På den 
anden side er drivkraften bag informationsmarkedet brugerne af informationen og dem, 
der leverer indholdet - f.eks. forlag. Uden brugere og indholdsleverandører er der ingen 
efterspørgsel efter hverken software, hardware eller andre faciliteter som f.eks. 
telekommunikation. Derfor spiller GD XIII/E en afgørende rolle for udviklingen af 
informationsmarkedet og for udformningen af Kommissionens politik på dette område. 
Hvis man sammenligner omfanget af dette arbejde med den udfordring, man står over for, 
er det klart, at der er afsat for fa midler hertil. Åbenbart har man ikke forstået den 
strategiske betydning af denne drivkraft i Kommissionen. 
GD XIII/E bør opfordres til fortsat at formulere de holdninger og ønsker, der præger 
informationsbrugerne - industri, handel og de mange tjenester under den offentlige sektor, 
herunder kulturelle samfund som f.eks. uddannelsessektoren - såvel som de holdninger og 
ønsker, der kendetegner dem, der er i besiddelse af informationsindholdet, medierne og 
visse aktiviteter i handelsbranchen, f.eks. reklame. Man bør give GD XIII/E til opgave at 
udarbejde en samlet oversigt over disse forskellige holdninger til anliggender, som 
vedrører udviklingen af informationsmarkedet, og til at udarbejde de juridiske rammer, der 
er nødvendige for et konkurrencedygtigt marked. 
Siden IMPACT 2-programmet blev indført har informationsmarkedet ændret sig 
betydeligt. Informationsmarkedet er nu praktisk talt trængt igennem hos alle 
organisationer inden for den private og offentlige sektor i Den Europæiske Union. 
Multimedierne spiller en central rolle for aktørerne på verdensmarkedet såvel som for 
industri, handel, den akademiske verden, den offentlige sektor og regeringerne i 
medlemsstaterne. Denne forandring i markedet for informationstjenester afspejles i GD 
XIII/E's arbejde. Men manglen på et klart mandat udgør en hindring for aktørerne i EUs 
informationsindustrier og bevirker, at medlemsstaternes programmer ikke kan drage fordel 
af indbyrdes samarbejde, og således kan programmerne for informationssamfundet heller 
ikke opnå en maksimal multiplikatoreffekt i hele EU. Denne situation bør ændres. Det er 
et spørgsmål, som hurtigst muligt kræver politisk opmærksomhed på højeste niveau. 
Slutevalueringsudvalgets anbefaler på basis af IMPACT 2-programmet kan sammenfattes 
som følger: 
1 IMPACT 2-programmet er blevet afsluttet med succes inden for de 
budgetmæssige retningslinjer, der blev fastlagt af Rådet. 
2 I betragtning af resultaterne af IMPACT 2-programmet og den voksende 
betydning af informationstjenestemarkedet for Kommissionens politik generelt bør 
AL, 
man overveje at øge de midler, der er afsat til Info2000. Ethvert forsøg fra 
medlemsstaternes side på at ændre - ved at skære nogle af aktiviteterne bort - på 
dele af det foreslåede Info2000-program, bør afvises. 
Rådet og Europa-Parlamentet bør støtte et mere omfattende mandat til GD 
XQI/E. Fire specifikke ændringer bør foretages for at 
• sikre, at GD XIII/E har mandat til at udføre sin opgave, dvs. at give udtryk 
for indholds- og medieindustriernes og hele informationsbrugersamfundets 
ønsker, 
• give visse af medlemsstaternes regeringer lejlighed til at ændre deres 
repræsentation i det rådgivende udvalg for Info2000, 
• øge informationsindholdsindustriernes repræsentation i Forum for 
Informationssamfundet, 
• oprette en mindre gruppe af rådgivere på højt niveau, bestående af 
kommercielle eksperter fra virksomheder inden for den private og 
offentlige sektor, som skal rådgive GD Xm/E med hensyn til 
udarbejdelsen af politiske retningslinjer. 
Der er behov for bevilling af budgetmæssige midler til Info2000 med henblik på 
udvikling af en metodologi til fremme af visse sektorer eller emneområder. 
Hvad angår indkaldelse af projekter er der behov for at fa fastlagt en 
standardprocedure for arbejdet i gennemførlighedsfasen, som er så lidt 
bureaukratisk som muligt. Der bør gennemføres en uafhængig undersøgelse af 
procedurerne for projektforvaltning i Kommissionens tjenestegrene med henblik på 
at reducere papirarbejde og frister for godkendelse, accept og betaling af 
projektstøtte. 
IMO's arbejdsområde bør udvides, således at det i fuldt omfang kan tage hensyn til 
de forandringer, der foregår på informationsmarkedet; formidlingen af IMO's 
rapport bør fremskyndes. 
Det tilrådes, at budgettet for strategiske undersøgelser øges med minimalt 750 000 
ECU pr. år i hele Info2000-programmets løbetid. 
Det anbefales, at mandatet for LAB udvides (og at budgettet om nødvendigt 
forøges) ved: 
• omformulering af LAB's mandat for at sikre, at alle generaldirektoratet 
anerkender dets rolle, som er at repræsentere 
informationsindholdsindustriernes, mediernes og 
informationsbrugersamfundets retlige og lovgivningsmæssige interesser, 
• nyvurdering, foretaget af ledelsen af GD XIII/E for at sikre, at LAB råder 
over tilstrækkelige finansielle og andre midler, 
• styring gennem GD XIII/E for at sikre, at LAB systematisk står i 
forbindelse med et bredt udsnit af de berørte organisationer, som 
beskæftiger sig med retlige og lovgivningsmæssige forhold på 
informationstjenestemarkedet, 
• fortsat omstrukturering af LAB for at reducere repræsentationen fra de 
akademiske kredse og øge repræsentationen af kommercielle aktører på 
informationsmarkedet, samt omstrukturering med henblik på at opnå en 
velafbalanceret repræsentation af alle de parter, som berøres af 
informationstjenestemarkedet. 
/K~ 
9 Det foreslås, at der bevilges flere midler til arbejdet med at fremme standarder og 
specifikationer under Info2000-programmet; dette bør navnlig vedrøre: 
• målestok for kvalititeten af nye medieprodukter 
• målestok for, hvorvidt reklame i de nye medier er hensigtsmæssig. 
10 Der bør offentliggøres en ny indkaldelse af NAP'er (nationale oplysningspartnere), 
hvor forståelse af hele informationsmarkedet skal påvises, og der skal oprettes et 
system *med milepæle og præstationskriterier, som kræver, at aktiviteten udviser en 
vis lighed med et marketingudviklingsprogram for Kommissionens aktiviteter. 
11 Det fareslås fortsat at yde støtte til ECHO- og WWW-serveren I'M-EUROPE og 
at der fortsat ydes støtte til uddannelsesinitiativer under Info2000 i samarbejde 
med GD XXII. 
12 Det anbefales, at der fortsat ydes støtte til interaktive multimedietjenester (IMM), 
og navnlig: 
• fortsat kontrol med IMM-projekterne i de næste to år for at evaluere deres 
indvirkning på informationsmarkedet, 
• i tilslutning hertil et lignende initiativ for at sikre en konstant præsentation 
af prototyper, 
• udvidelse af denne model til også at omfatte kreativ anvendelse af nye 
medier til reklame, 
• opfølgning af initiativet for at sikre, at SMV'erne i EU videreudvikles som 
producenter og brugere af informationstjenester. 
13 Den sarlige tildeling af finansielle midler skal tages op til fornyet behandling i 
overensstemmelse med meddelelsen til Rådet og Europa-Parlamentet om GIS. 
14 Informationstjenesterne med henblik på erhvervslivet bør stimuleres yderligere ved 
hjælp af: 
• fortsat støtte til de informationstjenester med sigte på erhvervslivet, som 
bidrager mest til udviklingen af EU-infrastrukturen, 
• opstilling af et program i samarbejde med forsknings- og 
teknologiorganisationer i den private sektor (RTOs) og relevante 
organisationer inden for den offentlige sektor med henblik på at udvikle et 
sammenhængende netværk af informationstjenester for erhvervslivet på 
EU-plan, 
• udvikling af paneuropæiske virtuelle samfund, som beskæftiger sig med 
terminsforretninger inden for erhvervssektoren i hele EU. 
Aé 
ISSN 0254-1459 
KOM(96) 273 endelig udg. 
DOKUMENTER 
DA 16 10 
Katalognummer : CB-CO-96-283-DA-C 
ISBN 92-78-05487-9 
Kontoret for De Europæiske Fællesskabers Officielle Publikationer 
L-2985 Luxembourg 
A.%